stanford-oval/wikipedia huggingface dataset:
Nilsiän lukio

| Nilsiän lukio |
| --- | --- |
Sijainti:  Syvärintie 47, 73300 Nilsiä (Kuopio)
Koordinaatit:  63.2046°N, 28.0891°E
Tyyppi:  suomenkielinen lukio
Rehtori:  Aurora Hansen, apulaisrehtori Sinikka Kervinen
Luokat:  10–12
Oppilaita:  120 (20.9.2014)
Verkkosivut
Nilsiän  lukio on Kuopion Nilsiän keskustaajamassa toimiva suomenkielinen lukio (luokka-asteet 10–12). Syksyllä 2014 lukiota kävi 120 oppilasta.
Koulu tekee yhteistyötä paitsi alueen yritysten, myös ammatillisen koulutuksen, vöyriläisen Vörå samgymnasium-idrottsgymnasiumin ja venäläisen kirišiläisen koulun Kirišskaja spednjaja obštšeobrazovatelnaja škola nomer 1 kanssa. Lukiosta on noin 12 kilometrin matka keskustaajaman pohjoispuolella sijaitsevaan Kuopion Tahkon kaupunginosaan ulkoilu- ja matkailupalveluineen.
Ni no Kuni II: Revenant Kingdom

| Ni no Kuni II: Revenant Kingdom |
| --- | --- |

Kehittäjä:  Level-5
Julkaisija:  Bandai Namco Entertainment
Jakelija:  Humble Store, Steam ja PlayStation Store
Ohjaaja:  Akihiro Hino
Säveltäjä:  Joe Hisaishi
Pelisarja:  Ni no Kuni
Julkaistu:  WW 23. maaliskuuta 2018
Lajityyppi:  roolipeli
Pelimuoto:  yksinpeli
Ikäluokitus:  ESRB: Teini-ikäisille 
Alusta:  PlayStation 4, Windows
Lisenssi:  Suljettu lisenssi
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK  : 
Ni no Kuni II: Revenant Kingdom (jap. 二ノ国Ⅱ レヴァナントキングダム) on Level-5:n kehittämä ja Bandai Namcon julkaisema roolipeli. Peli on julkaistu vuonna 2018 PlayStation 4:lle ja Windowsille. Peli sijoittuu eri maailmaan kuin aiempi Ni no Kuni: Wrath of the White Witch.
Vastaanotto

| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
GameSpot: 8/10
V2.fi: 
Peli on saanut V2.fin arvostelussa 4/5 tähteä.
Peli on saanut GameSpotin arvostelussa arvosanaksi 8/10.
Pelit-lehden Lassi Lapintie antoi pelin PS4-versiolle 85 pistettä sadasta.
Ääninäyttelijät

| 0 | 1 | 2 |
| --- | --- | --- |
|  Mirai Shida  | … |  Evan   |
|  Hidetoshi Nishijima  | … |  Roland   |
|  Mugi Kadowaki  | … |  Tani   |
|  Fumino Kimura  | … |  Bracken   |
|  Ikusaburo Yamazaki  | … |  Leander   |
|  Kotaro Yoshida  | … |  Gatto   |
|  Ayako Yoshitani  | … |  Ratja   |
|  Yui Ishikawa  | … |  Alfinnie   |
|  Rie Kugimiya  | … |  Lofty   |
|  Takaya Kuroda  | … |  Doloran   |
|  Motomu Kiyokawa  | … |  Otto Mausinger   |
|  Kikuko Inoue  | … |  Nerea   |
|  Mugihito  | … |  Pugnacius   |
|  Kenichi Suzumura  | … |  President Musaka   |
|  Hideyuki Tanaka  | … |  King Leonhard   |
|  Ayumu Murase  | … |  Dream Boy   |
|  Kenichi Ogata  | … |  Niall   |
|  Kujira  | … |  Boddly   |
|  Chafurin  | … |  Vermine   |
|  Ai Sato  | … |  Auntie Martha   |
|  Tokuyoshi Kawashima  | … |  Kertoja   |
Aiheesta muualla

Ni no Kuni II: Revenant Kingdom MobyGamesissa (englanniksi)
Ni no Kuni II: Revenant Kingdom Internet Movie Databasessa (englanniksi)
Behind the Voice Actors -sivustolla (englanniksi)
Steve Smith (NBA-koripalloilija)

| Steve Smith> Henkilötiedot |
| --- | --- |
Koko nimi:  Steven Delano Smith
Syntynyt: 31. maaliskuuta 1969 (ikä 55) Highland Park, Michigan
Kansalaisuus:   Yhdysvallat
Koripalloilija
Lempinimi:  Smitty
Pelipaikka:  Heittävä takamies
Pituus:  203 cm
Paino:  100 kg
NBA-varaus:  5. varaus, 1991 Miami Heat
Pelaajaura
Yliopistojoukkueet
1987–1991:  Michigan State
Seurajoukkueet
1991–1994 1994–1999 1999–2001 2001–2003 2003–2004 2004–2005 2005:  Miami Heat Atlanta Hawks Portland Trail Blazers San Antonio Spurs New Orleans Hornets Charlotte Bobcats Miami Heat
Maajoukkueet
1994–2000:   Yhdysvallat
Aiheesta muualla
FIBA
| Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Sydney 2000 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Kanada 1994 |  |  |
| AM-kilpailut  | AM-kilpailut  | AM-kilpailut  |  |
|  Kultaa | Puerto Rico 1999 |  |  |
Steven Delano ”Steve” Smith (s. 31. maaliskuuta 1969 Highland Park, Michigan) on uransa päättänyt yhdysvaltalainen koripalloilija, pelipaikaltaan heittävä takamies.
Smith pelasi NBA:ssa 14 kauden ajan. Hänet valittiin kerran NBA:n tähdistöotteluun, ja hän voitti San Antonio Spursissa mestaruuden vuonna 2003. Ammattilaisuransa Smith lopetti kauden 2004–2005 jälkeen.
Yhdysvaltain maajoukkueessa Smith voitti MM-kultaa vuoden 1994 MM-kilpailuissa, ja olympiakultaa vuoden 2000 kesäolympialaisissa Sydneyssä.
Vuodesta 2008 lähtien Smith on toiminut asiantuntijana NBA TV:llä.
Ni (kana)

に hiraganalla tai 二 katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan /ɲi/, ja ne ovat kana-aakkostojen 22. sijalla na- ja nu-tavujen välissä.
Alkuperä

Hiragana に johdettu man'yōgana-merkistön kautta kanjista 仁 ja katakana 二 kanjista 二, joka on sen kanssa käytännössä identtinen.
Latinisaatio

Kanat latinisoidaan samalla tavalla sekä Hepburn-, Kunrei-shiki että Nihon-shiki-järjestelmissä: « ni ».
Kirjoitus

Hiragana に kirjoitetaan kolmella vedolla:
Pystyveto ylhäältä alas, päätös koukkuun.
Vaakaveto vasemmalta oikealle edellisen vedon oikealle puolelle.
Vaakaveto vasemmalta oikealle toisen vedon alle.
Katakana 二 kirjoitetaan kahdella vedolla:
Vaakaveto vasemmalta oikealle.
Hieman edellistä vetoa pidempi, samanlainen vaakaveto sen alle.
Tietotekniikassa

Unicode-merkinnät:
に: U+306B
ニ: U+30CB
Vetojen järjestys merkille に.
Vetojen järjestys merkille 二.
Niki Palli

Nikita ”Niki” Palli (hepr. ‏ניקיטה (ניקי) פאלי‎, 28. toukokuuta 1987 Moldova, Neuvostoliitto) on israelilainen korkeushyppääjä.
Palli muutti perheensä mukana 8-vuotiaana Israeliin. Maan kansalaisuuden hän sai vuonna 2005. Samana vuonna hän voitti Israelin mestaruuden parantaen omaa ennätystään 209 senttimetristä 225:een. Kaunasin nuorten EM-kilpailuissa hän voitti pronssia tuloksella 219. Vuoden 2006 Göteborgin EM-kisoissa Palli hyppäsi kuudenneksi tuloksella 227 ja voitti samana vuonna hopeaa Pekingin nuorten maailmanmestaruuskilpailuissa tuloksella 229. Pekingin olympialaisissa Palli hyppäsi karsintakilpailussa tuloksen 220 eikä päässyt loppukilpailuun.
Hänen ennätyksensä on 230, jolla hän on kautta aikojen toiseksi paras israelilainen korkeushyppääjä; hänen edellään on Konstantin Matusevich, jonka ennätys on 236.
Niki Zimling

Niki Zimling
Niki Zimling (s. 19. huhtikuuta 1985 Tårnby, Tanska) on tanskalainen jalkapalloilija, pelipaikaltaan keskikenttäpelaaja. Hän edustaa Belgian Jupiler Pro Leaguen Club Bruggea.
Susamuru

Susamurun logo.
Susamuru Oy oli Kuopiossa perustettu mutta enimmäkseen Helsingissä 2000–2014 toiminut mediayhtiö, joka muun muassa kustansi lehtiä ja tuotti televisio-ohjelmia. Yritys perustettiin vuonna 1999, ja se aloitti toimintansa vuonna 2000. Toiminta päättyi konkurssiin 2014. Mediayhtiö kehitti itse televisio-ohjelmia ja toteutti myös kansainvälisiä formaatteja. Susamuru kuului Sparks Networkiin, jonka muodostavat itsenäiset tuotantoyhtiöt eri puolilta maailmaa.
Susamuru voitti Formaatti-Finlandia-palkinnon vuonna 2003 Suuri kupla -formaatilla, ja Matkaoppaat valittiin vuoden 2010 Formaatti-Finlandia-ehdokkaaksi.
Yrityksen toimitusjohtajana toimi pitkään Kari Voutila (s. 1962) ja tuotantojohtajana Sari Isotalo (s. 1963). Yrityksen hallituksen puheenjohtaja ja perustaja oli Harri Saukkomaa. He kolme olivat myös pääomistajia lukuun ottamatta vuosia 2011–2014, jolloin yhtiö oli ruotsalaisomistuksessa. Yrityksen liikevaihto vuonna 2009 oli n. 2,7 miljoonaa euroa.
Susamurun osake-enemmistö myytiin helmikuussa 2011 ruotsalaiselle mediayhtiö Forma Contractille. Toukokuussa 2012 Forma Contractin osake-enemmistö puolestaan myytiin ruotsalaiselle lehtiyhtiö Stampen Groupille. Seuraavana vuonna omistus palasi Harri Saukkomaalle (40 %) ja Sari Isotalolle (60 %), missä yhteydessä Kari Voutila luopui osakkeistaan ja toimitusjohtajuudestaan. Susamuru ilmoitti 19. kesäkuuta 2014 hakeutuvansa konkurssiin.
Susamurun tuottamia ohjelmia

Dance (Nelonen, 2010)
Food: Impossible (SubTV, 2002–2003)
Ikonin tie (Yle Teema, 2005)
Jokainen vieras on laulun arvoinen (SubTV, 2007)
Kids Top 20 (MTV3, 2005–2009)
Koiralle koti (Yle TV2, 2009)
Laatuaikaa (Yle, 2008)
Matkaoppaat (Nelonen 2010–2014)
Muisti palaa pohjaan (2004)
Outolintu (2004)
Pohjantähden alla (Yle TV2, 1999–2005)
Poppia kyydissä (Yle, 2004)
Rauhan asialla (Yle TV1, 2014)
Sijaisen selviytymispakki (Yle 2009)
Suuri kupla (Yle TV1 2001–2002, Yle TV2 2003–2006)
Tallitähdet (Yle TV2, 2008)
Vauva-tv (MTV3 Juniori, 2012)
Viimeiset sanani (2014)
Ypäjä (Yle TV2, 2013)
Aiheesta muualla

Susamuru (Internet Archive)
Sveitsin keskusta

| Sveitsin keskusta> Die Mitte (de)   Le Centre (fr)   Il Centro (it)   Allianza dal Center (rm) |
| --- | --- |
  
  
  
Perustettu:  1. tammikuuta 2021
Puheenjohtaja:  Gerhard Pfister
Puoluesihteeri:  Gianna Luzio
Poliittinen kirjo:  keskusta-oikeisto
Kansallisneuvosto:  28 / 200 (2023)
Valtioneuvosto:  13 / 46 (2023)
Kansainväliset jäsenyydet:  – Euroopan kansanpuolue (liitännäisjäsen)
Infobox OKNimi-testi OK: 
Sveitsin keskusta (saks. Die Mitte, ransk. Le Centre, ital. Il Centro)) on sveitsiläinen keskusta-oikeistolainen puolue. Puolueen puheenjohtaja on Gerhard Pfister ja puoluesihteeri Gianna Luzio. Puolue on perustettu vuonna 2021.
Puolue kannattaa kristillis-konservatiivisia arvoja ja on sitoutunut edistämään perhettä, yhteisöä ja sosiaalista oikeudenmukaisuutta. Vuoden 2023 vaaleissa puolue saavutti 14,1 prosenttia äänistä ja on edustettuna Sveitsin liittokokouksessa 29 edustajalla.
Puolue on Euroopan kansanpuolueen jäsen.
Nilsiän terveysasema

| Nilsiän terveysasema |
| --- | --- |
Osoite:  Pisantie 10, 73300 Nilsiä
Sijainti:  Nilsiän kirkonkylä, Nilsiä, Kuopio
Koordinaatit:  63.2010°N, 28.0972°E
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Nilsiän terveysasema on Kuopion Nilsiän kirkonkylän taajamassa toimiva kaupungin terveysasema.
Aiheesta muualla

Kiireellinen hoito ja päivystys (Arkistoitu – Internet Archive) (kuopio.fi)
Nikki

Nikki viittaa seuraaviin asioihin ja henkilöihin:
Henkilöitä > Sukunimenä

Matti Nikki, suomalainen verkkosensuurin tutkija
Teemu Nikki, suomalainen elokuvaohjaaja ja -kuvaaja
Timo Nikki, suomalainen muusikko
Henkilöitä > Etunimenä

Nikki Benz, ukrainalainen pornonäyttelijä
Nikki Blonsky, yhdysvaltalainen näyttelijä ja laulaja
Nikki Cox, yhdysvaltalainen näyttelijä
Nikki McKibbin, yhdysvaltalainen laulaja
Nikki Reed, yhdysvaltalainen näyttelijä ja käsikirjoittaja
Henkilöitä > Taiteilijanimenä

Nikki Sixx (oik. Frank Carlton Serafino Ferrana Jr), Mötley Crüe -yhtyeen perustaja, lauluntekijä ja basisti
Kuvitteellisia henkilöitä

Nikki Carpenter, hahmo televisiosarjassa Ihmemies MacGyver
Nikki, hahmo televisiosarjassa Lost
Muita merkityksiä

Nikki, yhdysvaltalainen komediasarja
"nikki", nimimerkki etenkin verkkoviestinnässä
Yume Nikki, seikkailupeli
nikki, squash-pelissä käytettävä termi seinän ja lattian kulmasta
Nikki (Benin), kaupunki Beninissä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nikki”, voi hakea sivunnimihaulla, laajalla sivunnimihaulla tai tekstihaulla.
Stephen Girard

| Stephen Girard |
| --- | --- |

Henkilötiedot
Syntynyt: 20. toukokuuta 1750 Bordeaux, Ranskan kuningaskunta
Kuollut: 26. joulukuuta 1831 (81 vuotta) Philadelphia, Pennsylvania, Yhdysvallat
Muut tiedot
 Nimikirjoitus
Stephen Girard (20. toukokuuta 1750 Bordeaux, Ranskan kuningaskunta – 26. joulukuuta 1831 Philadelphia, Pennsylvania, Yhdysvallat) oli ranskalaissyntyinen yhdysvaltalainen laivanvarustaja, pankkiiri ja filantrooppi, joka rahoitti Yhdysvaltain sotatoimet vuoden 1812 sodassa.
CNN Money -julkaisun mukaan inflaatio huomioiden Girard oli Yhdysvaltain historian neljänneksi rikkain mies John D. Rockefellerin, Cornelius Vanderbiltin ja John Jacob Astorin jälkeen.
Elämä ja ura

Girard menetti näön oikeasta silmästään kahdeksanvuotiaana, ja hänen koulunkäyntinsä oli vähäistä. Hänen isänsä oli merikapteeni. Poika purjehti Länsi-Intiaan ja takaisin vuosina 1764–1773, sai kapteenin luvan vuonna 1773, vieraili New Yorkissa vuonna 1774 ja aloitti sieltä newyorkilaisen kauppiaan avustuksella kaupankäynnin New Orleansiin ja Port-au-Princeen. Toukokuussa 1776 Yhdysvaltain vapaussodan aikana brittien laivasto ajoi hänet Philadelphian satamaan, jonne hän asettui kauppiaaksi. Seuraavan vuoden kesäkuussa hän meni naimisiin Mary (Polly) Lumin kanssa, joka oli laivanrakentajan tytär. Girardista tuli Pennsylvanian kansalainen vuonna 1778. Samana vuonna hänen appensa rakensi hänelle Water Witch -aluksen, joka ensimmäisenä kävi kauppaa New Orleansin ja Länsi-Intian kanssa. Girard kehitti maailmanlaajuisen kauppalaivaston ja liiketoimintamenetelmät, jotka loivat perustan hänen omaisuudelleen. Useimmat Girardin aluksista oli nimetty hänen suosikkikirjailijoittensa, kuten Rousseaun, Voltairen, Helvétiuksen ja Montesquieun mukaan. Hänen vaimonsa oli vuodesta 1790 kuolemaansa vuonna 1815 Pennsylvanian sairaalassa mielenterveyspotilaana.
Vuonna 1810 Girard osti noin miljoonalla dollarilla, jotka hän oli tallettanut lontoolaiseen Barings-pankkiin, Yhdysvaltain ensimmäisen pankin (First Bank of the United States) arvoltaan heikentyneen osakekannan. Ostos auttoi suuresti Yhdysvaltain hallitusta vahvistamaan Euroopan luottamusta sen arvopapereihin. Girard osti Philadelphiassa pankin rakennuksen ja kassanhoitajan talon kolmanneksella alkuperäisestä hinnasta ja perusti toukokuussa 1812 Bank of Stephen Girard -pankin. Hän osti vuoden 1812 sodan aikana lähes kaikki valtion joukkovelkakirjalainat, joilla tuettiin taloudellisesti Yhdysvaltain sotatoimia. Hän loukkaantui vakavasti 12. helmikuuta 1830 jäätyään kadulla vankkurien alle ja kuoli vammoihinsa 26. joulukuuta 1831.
Perheetön Girard testamenttasi lähes koko omaisuutensa, joka oli epäilemättä suurin, jonka kukaan yksittäinen amerikkalainen siihen mennessä oli kerännyt, Philadelphian eri hyväntekeväisyysjärjestöille, Delawarejoen ranta-alueen parantamiseen, koulun tai korkeakoulun perustamiseen, poliisille, kunnallisiin parannuksiin ja verotuksen keventämiseen. Testamentissa Girard vaati, että koulu olisi "köyhille valkoihoisille orpolapsille" ja että "kukaan kirkonmies, lähetyssaarnaaja tai minkään lahkon pappi ei saa koskaan harjoittaa siellä mitään tehtävää". Girardin perilliset kiistivät testamentin vuonna 1836 erityisesti sen kristinuskon vastaisuuden vuoksi, mutta Yhdysvaltain korkein oikeus antoi perillisille kielteisen päätöksen vuonna 1844.
Aiheesta muualla

Kuvia tai muita tiedostoja aiheesta Stephen Girard Wikimedia Commonsissa
Steve Smith (jääkiekkoilija, s. 4.4.1963)

| Steve Smith> Henkilötiedot |
| --- | --- |
Syntynyt: 4. huhtikuuta 1963 (ikä 61) Trenton, Ontario
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  175 cm
Paino:  88 kg
Pelaajaura
Pääsarjaura:  1982–1993
Seurat:  Philadelphia Flyers Buffalo Sabres
NHL-varaus:  16. varaus, 1981 Philadelphia Flyers
Steve Smith (s. 4. huhtikuuta 1963 Trenton, Ontario) on peliuransa lopettanut kanadalainen jääkiekkoilija, joka pelasi 18 ottelua NHL:ssä Philadelphia Flyersissa ja Buffalo Sabresissa vuosina 1981–1988.
Ura

Smith pelasi junioriuransa OHL-liigan Peterborough Petesissä ja eteni ensimmäisellä kaudellaan Memorial Cup -turnaukseen saakka. Smith siirtyi toiseen joukkueeseen Sault Ste. Marie Greyhoundsiin, jossa pelasi kolme kautta vuoteen 1983 asti.
Smith oli suuri lupaus ja hänet varattiin NHL:ään vuoden 1981 varaustilaisuuden vuorolla 16. Hän ei kuitenkaan vakiinnuttanut paikkaansa Philadelphia Flyersin kokoonpanossa, ja pelasi viiden kauden aikana vain 15 NHL-ottelua. Buffalo Sabres hankki Smithin waiversista ennen kauden 1988–1989 alkua. Buffalossa Smith pelasi kolme ottelua viettäen seuraavat kolme kautta seuran farmijoukkueessa.
Vuonna 1992 Smith siirtyi EK Zell am Seen joukkueeseen Itävallan Eishockey-Nationalligaan. Kaudella 1992–1993 Smith edusti italialaista SG Brunicoa. Tämän jälkeen hän lopetti ammattilaisuransa.
Niki viinitilojen keittiöissä

| Niki viinitilojen keittiöissä |
| --- | --- |
Kestoaika:  30 minuuttia
Pääosissa:  Niki Thieulon
Alkuperämaa:   Suomi
Verkko:  Liv
Esitetty:  31. maaliskuuta 2011 – 16. kesäkuuta 2011
Tuotantokausia:  1
Jaksoja:  12
Tuotanto
Tuotantoyhtiö(t):  Zen Pictures Oy
Niki viinitilojen keittiöissä oli keväällä 2011 Liv-kanavalla esitetty lifestyleohjelma, jossa Niki Thieulon tutustui jokaisessa jaksossa yhden ranskalaisen viinitilan toimintaan sekä viinintekijöihin valmistaen myös samalla ranskalaista ruokaa.
Jaksot

| Jakso | Maakunta / Viinitila | Ensiesitys |
| --- | --- | --- |
| 1. | Champagne | 31. maaliskuuta 2011 |
| 2. | Alsace | 7. huhtikuuta 2011 |
| 3. | Savoiji | 14. huhtikuuta 2011 |
| 4. | Burgundi | 21. huhtikuuta 2011 |
| 5. | Loire | 28. huhtikuuta 2011 |
| 6. | Calvados | 5. toukokuuta 2011 |
| 7. | Bordeaux | 12. toukokuuta 2011 |
| 8. | Lounais-Ranska | 19. toukokuuta 2011 |
| 9. | Languedoc-Roussillon | 26. toukokuuta 2011 |
| 10. | Rhône | 2. kesäkuuta 2011 |
| 11. | Provence | 9. kesäkuuta 2011 |
| 12. | Korsika | 16. kesäkuuta 2011 |
Stig-Erik Leiponen

Stig-Erik Leiponen (30. huhtikuuta 1937 Kemi – 9. marraskuuta 2016) oli suomalainen juristi ja työmarkkinajärjestöjohtaja.
Stig-Erik Leiposen vanhemmat olivat toimittaja Arvo Leiponen ja puhelinvirkailija Saga Häggström. Hän pääsi ylioppilaaksi 1956 ja valmistui Helsingin yliopistosta lainopin kandidaatiksi 1962. Leiponen sai varatuomarin arvon 1964.
Leiponen oli aluksi Hollolan tuomiokunnan notaarina ja Lahden maistraatin oikeusneuvosmiehenä. Hän tuli Liiketyönantajain keskusliiton LTK:n palvelukseen vuonna 1963. Leiponen oli järjestössä lainopillisena sihteerinä ja asiamiehenä, apulaisjohtajana 1970–1973 ja lopuksi johtajana. Leiponen oli Liiketyönantajien keskusliiton toimitusjohtajan Jarmo Pellikan varamiehenä vuodesta 1984 alkaen. Hän toimi viimeksi työehtoyksikön johtajana ja jäi eläkkeelle vappuna 1997.
Stig-Erik Leiponen oli vuodesta 2002 rekisteröidyssä parisuhteessa Sosiaaliturvan tutkimuslaitoksessa tutkijana ja vs. johtajana toimineen valtiotieteen kandidaatti Heikki Kaitarannan (1941–2017) kanssa. He asuivat keväisin ja syksyisin Kyproksella ja kesäisin Kaitarannan kesäpaikalla Hollolan Vaavialassa. Suomen Kulttuurirahaston yhteydessä toimiva Stig-Erik Leiposen ja Heikki Kaitarannan rahasto perustuu heidän testamenttilahjoituksiinsa. Rahasto tukee yleisesti tiedettä ja taidetta. Stig-Erik Leiposen ja Heikki Kaitarannan hauta on Maunulan uurnalehdossa.
Stig-André Berge

| Mitalit | Mitalit | Mitalit |  |
| --- | --- | --- | --- |
|  Stig-André Berge Rion olympialaisissa 2016 |  Stig-André Berge Rion olympialaisissa 2016 |  Stig-André Berge Rion olympialaisissa 2016 |  |
Maa:   Norja
Miesten kreikkalais-roomalainen paini
|  Olympialaiset  |  Olympialaiset  |  Olympialaiset  |  |
|  Pronssia | Rio de Janeiro 2016 | 59 kg |  |
| MM-kilpailut  | MM-kilpailut  | MM-kilpailut  |  |
|  Pronssia | Taškent 2014 | 59 kg |  |
| EM-kilpailut  | EM-kilpailut  | EM-kilpailut  |  |
|  Hopeaa | Sofia 2007 | 60 kg |  |
|  Hopeaa | Kaspijsk 2018 | 63 kg |  |
|  Hopeaa | Bukarest 2019 | 63 kg |  |
Stig-André Berge (s. 20. heinäkuuta 1983 Oslo) on norjalainen kreikkalais-roomalaisen tyylin painija ja olympiamitalisti.
Pääasiassa 59–60 kilogramman painoluokissa kilpaillut Berge voitti olympiapronssia Rio de Janeirossa 2016. Painin olympiamitali oli Norjalle ensimmäinen 24 vuoteen. Lontoon kesäolympialaisissa 2012 Berge sijoittui 13:nneksi ja Pekingin kesäolympialaisissa 2008 19:nneksi. MM-kilpailuista hän on saavuttanut pronssia Taškentista 2014 sekä EM-kilpailuista hopeaa Sofiasta 2007, Kaspijskista 2018 ja Bukarestista 2019.
Nomos

Nomos (m.kreik. νόμος, ’tapa’, ’laki’ yms.; tai νομός, ’alue’, ’provinssi’ yms.) voi viitata seuraaviin:
nomos, maakunta tai hallintopiiri muinaisessa Egyptissä
nomos eli (laulu)tapa tai normi, Terpandroksen luoma Apollonin hymnien laulutapa
prefektuuri (nomós ), lakkautettu hallinnollinen yksikkö Kreikassa
alueyksikkö, prefektuurit korvannut hallinnollinen yksikkö Kreikassa, puhekielessä edelleen usein nomós
Nomura Holdings

| Nomura Holdings |
| --- | --- |

Osake:  TYO: 8604  NYSE: NMR
ISIN:  JP3762600009
Perustettu:  1925
Puheenjohtaja:  Nobuyuki Koga
Kotipaikka:  Tokio, Japani
Toiminta-alue:  maailmanlaajuinen
Toimiala:  rahoituspalvelut, arvopaperit, sijoituspankkitoiminta ym.
Liikevaihto:  1,4 triljoonaa ¥ (2021)
Henkilöstö:  26 402 (2021)
Tytäryhtiöt:  Nomura Securities Co., Ltd. ym.
Kotisivu:  nomura.com
Infobox OKNimi-testi OK: 
Nomura Holdings (jap. 野村ホールディングス株式会社, Nomura hōrudingusu kabushiki kaisha) on japanilainen holdingyhtiö, joka muodostaa Nomura Groupin tärkeimmän osan. Yhdessä meklari-, pankki- ja muiden rahoituspalveluihin erikoistuneiden tytäryhtiöidensä kanssa se tarjoaa sijoitus-, rahoitus- ja niihin liittyviä palveluja yksityisille, organisaatioille ja julkishallinnolle keskittyen erityisesti arvopapereihin. Nomura kuuluu Tokion pörssin TOPIX100-yhtiöihin.
Nomura perustettiin Osakassa vuonna 1925. Se sai nimensä perustajaltaan liikemies Tokushichi Nomura II:lta.
Vuonna 2008 Nomura hankki valtaosan Lehman Brothersin Euroopan- ja Lähi-idän-toiminnoista Lehman Brothersin kaaduttua. Hankinta aiheutti Nomuralle merkittäviä arvonalennuksia.
Steve Smith (jääkiekkoilija, s. 30.4.1963)

| Steve Smith> Henkilötiedot |
| --- | --- |
Syntynyt: 30. huhtikuuta 1963 Glasgow, Skotlanti
Kansalaisuus:   Kanada &  Iso-Britannia
Jääkiekkoilija
Pelipaikka:  puolustaja
Maila:  vasen
Pituus:  191 cm
Paino:  95 kg
Pelaajaura
Pääsarjaura:  1984–2000
Seurat:  Edmonton Oilers Chicago Blackhawks Calgary Flames
NHL-varaus:  111. varaus, 1981 Edmonton Oilers
James Stephen "Steve" Smith (s. 30. huhtikuuta 1963 Glasgow, Skotlanti) on kanadalais-skotlantilainen entinen ammattilaisjääkiekkoilija, pelipaikaltaan puolustaja. Hän pelasi NHL-liigassa 804 ottelua Chicago Blackhawksissa, Edmonton Oilersissa ja Calgary Flamesissa. Edmontonissa pelatessaan hän voitti kolmesti Stanley Cupin.
Ura

Smith aloitti jääkiekon kanadalaisessa nuorten OHL-liigassa London Knightsin joukkueessa vuonna 1980. Edmonton Oilers varasi hänet heti ensimmäisen kauden jälkeen vuoden 1981 NHL:n varaustilaisuudessa, mutta Smith jatkoi pelaamista OHL:ssä vielä kaksi seuraavaa kautta.
Smith kävi hakemassa vielä kahtena kautena kokemusta AHL-liigan Moncton Alpinesista ennen liittymistään Edmontonin kokoonpanoon kauden 1984–1985 lopussa. Hänen varsinainen tulokaskautensa NHL:ssä oli kausi 1985–1986. Kausi päättyi katastrofiin pudotuspeleissä 30. huhtikuuta 1986, jolloin Edmonton hävisi seitsemännen ottelun ja samalla koko sarjan Calgary Flamesille Smithin tehdessä ratkaisevan oman maalin Grant Fuhrin taakse.
Seuraavana neljänä vuonna Smith voitti Edmontonin kanssa kolme Stanley Cupia ja kehittyi samalla vahvaksi hyökkääväksi puolustajaksi. Kausi 1990–1991 jäi hänen viimeisekseen Edmontonissa, sillä hänet myytiin Chicago Blackhawksiin vaihdossa Dave Mansoniin ja varausvuoroon.
Smith vahvisti Chicagoa selvästi, ja joukkue selvisi heti Smithin ensimmäisellä kaudella Stanley Cup -finaaleihin saakka. Tätä parempaan joukkue ei kuitenkaan pystynyt, vaikkakin pääsi pudotuspeleihin joka vuosi. Pisteiden puolesta Smithin uran paras kausi oli Chicagossa 1992–1993, jolloin hän teki kymmenen maalia ja 47 syöttöä. Seuraavilla kausilla häntä alkoivat vaivata useat loukkaantumiset, eikä hän pystynyt pelaamaan yhtään täyttä kautta. Loukkaantumisien takia Smith ilmoitti kauden 1996–1997 jälkeen lopettavansa uransa.
Vuoden tauon jälkeen Smith teki paluun jääkiekon pariin. Hän solmi sopimuksen Calgary Flamesin kanssa ja kausi 1998–1999 näytti lupaavalta, kunnes se päättyi jälleen loukkaantumiseen. Seuraavana kahtena kautena hän sai pelattua vain 33 ottelua muun muassa niskavamman takia ja joulukuussa 2000 Smith lopetti uransa lopullisesti.
Smithin poika Barron Smith varattiin NHL:ään vuonna 2009.